ได้รับวัคซีนบาดทะยักเมื่อ4ปีที่แล้ว แต่เมื่อวันศุกที่แล้วเกิดล้มรถแผลุลอกนิดหน่อยต้องฉีดเพิ่มมั้ยคับ
สวัสดีค่ะ หากในสมัยเป็นเด็กทารกและเด็กเล็ก ได้รับวัคซีนครบตามกำหนดอายุ (ในเด็กเล็กจะเป็นวัคซีนรวมป้องกัน คอตีบ ไอกรน บาดทะยักและอื่นๆ ) และได้เคยฉีดวัคซีนบาดทะยักกระตุ้นไปล่าสุดเมื่อ 4 ปีก่อน เมื่อเกิดบาดแผลถลอกในครั้งนี้ หากบาดแผลไม่ใหญ่มาก ก็ยังไม่จำเป็นต้องฉีดวัคซีนกระตุ้นอีก เพราะระดับภูมิคุ้มกันยังคงสูงเพียงพอในการป้องกันการเกิดโรคได้ค่ะแต่หากในสมัยเป็นเด็กทารกและเด็กเล็ก ไม่มีประวัติการได้วัคซีนที่ชัดเจน และการฉีดวัคซีนไปเมื่อ 4 ปีก่อน ไม่ได้ฉีดครบ 3 เข็ม เมื่อเกิดบาดแผลในครั้งนี้ ก็ควรไปฉีดวัคซีนค่ะ โดยควรฉีดให้ครบ 3 เข็มตามกำหนดนัดนอกจากนี้ ก็ควรล้างบาดแผลให้สะอาดด้วยการฟอกสบู่ และใส่ยาฆ่าเชื้อ เช่น โพวิโดน ไอโอดีน เป็นต้น เพื่อป้องกันการติดเชื้อแบคทีเรียอื่นๆ หลังจากนั้น ก็ให้เช็ดทำความสะอาดบาดแผลด้วยน้ำเกลือสำหรับล้างแผลทุกวัน และหลีกเลี่ยงไม่ให้แผลโดนน้ำจนกว่าจะหายค่ะ